《寄春藻墨溪两弟》
清代·胡达源

畏路风波险，平安寄汝笺。晨昏劳定省，琐屑累周旋。

诗礼传家旧，文章报国先。弟兄俱努力，南北望拳拳。

作者简介：清湖南益阳人，字清甫，号云阁。胡林翼父。嘉庆二十四年进士，授编修。道光间官至詹事府少詹事。后以事降侍讲。寻以艰归。年六十四，卒。工书法。著《弟子箴言》，融会先儒诸说，语皆心得。另有《闻妙香轩文集》。